
JUDEŢUL  IASI

CONSILIUL  LOCAL  AL  COMUNEI RUGINOASA


Anexa nr. 2 la HCL  nr. 9/26.03.2026
STUDIU DE OPORTUNITATE 

privind  închirierea suprafeţelor de păşune disponibile aflate în proprietatea privată  a comunei Ruginoasa, judeţul Iaşi
1. Descrierea şi identificarea

Suprafețele de păşune, proprietate privată a comunei Ruginoasa, disponibile/rămase disponibile (pe măsura expirării/încetării contractelor de închiriere încheiate în anii anteriori).

2. Motivele de ordin economic, financiar, social şi de mediu care au stat la baza propunerii închirierii
2.1  Motivele de ordin social – Până la această dată există atât solicitări verbale cât şi scrise din partea locuitorilor comunei Ruginoasa, crescători de animale, privind închirierea păşunilor de pe raza localităţii.

În conformitate cu art. 9 alin. (2) din OUG nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991 „(2) Pentru punerea în valoare a pajiştilor aflate în domeniul privat al comunelor, oraşelor, respectiv al municipiilor şi pentru folosirea eficientă a acestora, unităţile administrativ - teritoriale, prin primari, în conformitate cu hotărârile consiliilor locale, în baza cererilor crescătorilor de animale, persoane fizice sau juridice având animalele înscrise în Registrul naţional al exploataţiilor, membri ai colectivităţii locale sau care au sediul social pe teritoriul localităţii respective, încheie contracte de închiriere prin atribuire directă, în condiţiile prevederilor Legii nr. 287/2009 privind Codul civil, republicată, cu modificările ulterioare, pentru suprafeţele de pajişti disponibile, proporţional cu efectivele de animale deţinute în exploataţie, pe o perioadă cuprinsă între 7 şi 10 ani. Suprafeţele de pajişti rămase nealocate se atribuie în condiţiile prevederilor alin. (1) crescătorilor de animale persoane fizice sau juridice având animalele înscrise în Registrul naţional al exploataţiilor.”

2.2 Motivele de ordin financiar: În conformitate cu art. 9 alin. (7) „Resursele financiare rezultate din administrarea pajiştilor proprietate publică sau privată a comunelor, oraşelor, respectiv a municipiilor se fac venit la bugetele locale ale comunelor, oraşelor, municipiilor şi sectoarelor municipiului Bucureşti, după caz”.

2.3 Motive de mediu: 

a) determinarea părţilor din pajişte care sunt oprite de la păşunat;

b) capacitatea de păşunat a pajiştii;

c) parcelarea păşunatului pe secţiuni pentru diferite specii de animale;

d) orice alte elemente necesare punerii în valoare şi exploatării raţionale a pajiştii;.

3. Nivelul minim al chiriei
Nivelul minim al chiriei este 244 lei/ha/an, stabilit în conformitate cu prevederile art. 6 alin. (3) și (4) din H.G. nr. 1064/2013.
4. Procedura utilizată pentru atribuirea contractului de închiriere şi justificarea procedurii
În conformitate cu prevederile art. 9 alin. (2) şi alin. (3) din OUG nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările și completările ulterioare: „Consiliile locale ale comunelor, oraşelor, respectiv ale municipiilor vor dispune cu privire la iniţierea procedurii de concesionare/închiriere până la data de 1 martie a fiecărui an, în baza hotărârii consiliului local al comunei, oraşului, respectiv al municipiului” procedura ce va fi utilizată pentru atribuirea contractului de închiriere de bunuri proprietate publică este atribuire directă.

5. Durata estimată a închirierii
Conform art. 9 alin. (2) din O.U.G. nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991 durata contractului de închiriere este de 7 ani. 

6. Termenele de realizare a procedurii de închiriere
După adoptarea Hotărârii Consiliului Local Ruginoasa se va întocmi calendarul procedurii conform caietului de sarcini.

7. Încheierea contractului de închiriere
Contractul de concesiune va fi încheiat după analizarea documentaţiei depuse, iar clauzele contractuale vor tine seama de prevederile caietului de sarcini si de prevederile: O.U.G. nr. 34/2013, Ordinului comun al MADR şi MDRAP nr. 407/2013, Ordinului MADR nr. 544/2013;  H.G. nr. 1064/2013.
            Preşedinte de şedinţă,                                               Contrasemnează pentru  legalitate,

                  Consilier local,                                                                Secretar general,
    Fuiorea – Novac Lenuța – Simona                                            Axenia - Frija Corina 

